Κεφτεδάκια με δύο ειδών κιμάδες και μυρωδικά
Τα  ιδανικά  κεφτεδάκια  είναι τραγανά εξωτερικά και ζουμερά εσωτερικά. Τα μυρωδικά αλλά και οι δυό λογιών κιμάδες τα κάνουν ακαταμάχητα, ό,τι πρέπει για πικ νικ.
600 γρ.  μοσχαρίσιος κιμάς, από σπάλα, 400 γρ. αρνίσιος κιμάς από μπούτι, 2 ξερά κρεμμύδια χοντροτριμμένα, 3 σκελίδες σκόρδου, λιωμένες, 450 γρ. ψίχα από προζυμένιο, μπαγιάτικο ψωμί, μουσκεμένη σε λίγο γάλα και καλά στυμμένη, 2 αυγά, κατά προτίμηση βιολογικά, χυμός και ξύσμα από 1 ακέρωτο λεμόνι, τα φύλλα από 5 κλωνάρια μαϊντανού, ψιλοκομμένα, 20 φρέσκα φύλλα δυόσμου, ψιλοκομμένα, 100 ml ελαιόλαδο , αλάτι, φρεσκοτριμμένο πιπέρι
Σε ένα αντικολλητικό τηγάνι ζεσταίνουμε το ελαιόλαδο σε χαμηλή φωτιά και σοτάρουμε τα κρεμμύδια για 6 - 7 λεπτά, μέχρι να μαραθούν. Αποσύρουμε από τη φωτιά.Σε βαθύ μπολ ρίχνουμε τον κιμά, τα σοταρισμένα κρεμμύδια μαζί με το λάδι τους και όλα τα υπόλοιπα υλικά και ζυμώνουμε έντονα, μέχρι να σχηματιστεί ένα αφράτο μείγμα.Καλύπτουμε το μπολ με διάφανη μεμβράνη και το αφήνουμε στο ψυγείο για 30 λεπτά, μέχρι να σφίξει το μείγμα.Ρίχνουμε ελαιόλαδο στο τηγάνι τόσο ώστε να καλύψει τα 2/3 του σκεύους και το ζεσταίνουμε σε δυνατή φωτιά.Πλάθουμε περίπου 45 - 50 κεφτέδες, βάρους περίπου 30 γρ. τον καθένα, και τους βάζουμε σε ένα σκεύος. Σε ένα ρηχό πιάτο βάζουμε αρκετό αλεύρι και «περνάμε» τους κεφτέδες ώστε να αλευρωθούν καλά. Τους τηγανίζουμε σε δόσεις, για 2 - 3 λεπτά, μέχρι να ροδίσουν καλά. Τους βγάζουμε με τρυπητή κουτάλα και τους αφήνουμε σε απορροφητικό χαρτί να στραγγίξουν τα περιττά λάδια.
Ανάμεικτος κιμάς,Αρνίσιος κιμάς,Μοσχαρίσιος κιμάς